สภาผู้แทนราษฏร พิจารณาร่างพระราชบัญญัติงบประมาณรายจ่ายประจำปีงบประมาณ 2565 ในวาระที่ 2 ต่อเนื่องวันที่สอง โดยเริ่มที่มาตรา 9 งบประมาณของกระทรวงการคลัง
การประชุมสภาผู้แทนราษฏร ในเวลา 09.30 น. วันนี้(19 ส.ค.64) เป็นการพิจารณาร่างพระราชบัญญัติงบประมาณรายจ่ายประจำปีงบประมาณ 2565 ในวาระที่ 2 กรอบวงเงิน 3.1 ล้านล้านบาท ซึ่งคณะกรรมาธิการวิสามัญฯ ปรับแก้ไขปรับลดงบประมาณ รวมทั้งสิ้น 16,362 ล้านบาท ต่อเนื่องเป็นวันที่สอง ในมาตรา 9 งบประมาณของกระทรวงการคลังและหน่วยงานในกำกับ หลังวันนี้(18 ส.ค.64) พักการประชุมเมื่อเวลา 20.15 น.         โดยภาพรวมวันแรกการพิจารณาเป็นไปด้วยความราบรื่น ซึ่งสมาชิกอภิปรายอย่างกว้างขวางในมาตรา 6 งบกลาง มาตรา 7 งบประมาณของสำนักนายกรัฐมนตรี และมาตรา 8 งบประมาณของกระทรวงกลาโหม โดยฝ่ายค้านต่างเสนอปรับลดงบประมาณลงเพราะเห็นว่าจัดสรรไม่สอดคล้องกับสถานการปัจจุบันที่มีการแพร่ระบาดของโรคโควิด-19          สำหรับมาตรการการตรวจคัดกรองโควิด-19 บุคคลที่จะเข้ามาในรัฐสภายังเป็นไปอย่างเคร่งครัด โดยสมาชิกสภาผู้แทนราษฎรได้เข้ารับการตรวจโควิดแบบเร่งด่วน (Antigen Test Kits :ATK) เพื่อสร้างความมั่นใจกับผู้เข้าร่วมประชุมงบประมาณทั้ง 3 วันนี้